אברהם גובר

אברהם (אבי) גובר (נולד ב-6 ביולי 1945) הוא פרופסור אמריטוס במחלקה לאלקטרוניקה פיזיקלית בפקולטה להנדסה באוניברסיטת תל אביב המתמחה באלקטרוניקה קוונטית ולייזר אלקטרונים חופשיים, וראש המרכז הישראלי לפיתוח מקורות ושימושי קרינה המשותף לאוניברסיטת תל אביב ולאוניברסיטת אריאל. אברהם גובר נולד בפולין להורים ניצולי שואה – הלה ואהרון גרוברט שניצלו על ידי חסידי אומות העולם (משפחת פייטרובסקי), ועלה ארצה עם משפחתו בשנת 1949. הוא למד בתיכון קוגל בחולון, התגייס בשנת 1963 ושירת כקצין קשר. את התואר הראשון בפיזיקה קיבל בהצטיינות מאוניברסיטת תל אביב ב-1968, ואת התואר השני, בפיזיקה של מצב מוצק, קיבל בהצטיינות יתרה מאוניברסיטת תל אביב ב-1971. את הדוקטורט בפיזיקה שימושית והנדסת חשמל עשה במכון הטכנולוגי של קליפורניה (Caltech) בפסדינה בשנת 1975. נושא הדוקטורט: Wave Interactions in Periodic Structures and Periodic Dielectric Waveguides (אינטראקציות של גלים במבנים מחזוריים) בהנחיית פרופ' אמנון יריב. בתקופת לימודי המאסטר הועסק גובר במפעל הטרנזיסטורים של תדיראן, והשתתף בפיתוח המעגלים המשולבים הראשונים בתעשייה הישראלית. במהלך לימודי התואר השלישי שימש גובר יועץ לחברת Heliotech בתחום תאי שמש ולחברת Meret בתחום לייזרים מוליכים למחצה. בשנת 1976 היה גובר חוקר אורח ב-Caltech, ושנה לאחר מכן הצטרף לאוניברסיטת תל אביב כמרצה בכיר, ובשנת 1983 קיבל דרגת פרופסור חבר. הוא כיהן כראש המכון לחקר התקנים אלקטרוניים ע"ש מקס ובטי קרנצברג בשנים 1984–1985, וב-1991 הפך לפרופסור מן המניין. ב-1988 גובר ייסד ועמד בראש קונסורציום לפיתוח ה-FEL (לייזר אלקטרונים חופשיים - Free Electron Laser) הישראלי הראשון בהשתתפות אוניברסיטת תל אביב, מכון ויצמן, רפא"ל, וקמ"ג ובהיגוי של שר המדע והאנרגיה – פרופ' יובל נאמן. לזירה ראשונה הודגמה במכון ויצמן ב-1988. הלייזר ומאיץ האלקטרונים האלקטרוסטאטי שבבסיסו הועברו ממכון ויצמן לאריאל ב-1999 בהזמנת נגיד אוניברסיטת אריאל יגאל כהן-אורגד. גובר ייסד ב-2003 את מרכז לייזר אלקטרונים חופשיים הישראלי לפיתוח מקורות ושימושי קרינה, המשותף לאוניברסיטת תל אביב ולאוניברסיטת אריאל, והוא עומד בראשו מאז. בשנת 2005 זכה גובר בפרס FEL הבינלאומי על "תרומתו החלוצית לביסוס יסודות התאוריה של ה-FEL". בין השנים 2006–2010 החזיק גובר את הקתדרה לאלקטרוניקה על שם לודביק ג'וקל באוניברסיטת תל אביב, וב-2013 פרש לגמלאות כפרופסור אמריטוס. לאורך השנים, שימש גובר יועץ למעבדת המחקר של חיל הים האמריקני (US Navy) בוושינגטון DC, וניהל בסוף שנות ה-80 בחברת SAIC בוושינגטון פרויקט מו"פ במסגרת יוזמת ההגנה האסטרטגית של ארצות הברית ("מלחמת הכוכבים") לפיתוח לייזרים של אלקטרונים חופשיים בעלי עוצמה גבוהה. בנוסף, שימש גובר כפרופסור אורח באוניברסיטת סטנפורד, המעבדה הלאומית בברוקהייבן, ניו יורק, אוניברסיטת קליפורניה בסנטה ברברה, אוניברסיטת מרילנד, אוניברסיטת קליפורניה בלוס אנג'לס והאוניברסיטה הטכנית נניאנג בסינגפור. בשנים 2005–2006 היה גובר חבר בצוות מומחים של האיחוד האירופי ESFRI - European Roadmap for Research Infrastructure, שהכין מפת דרכים לתשתיות המחקר האירופיות בשני העשורים הבאים בתחום ה-FEL של קרינת X רכה. גובר היה בין המייסדים של הוועדה הבין-סנאטית של האוניברסיטאות להגנה על העצמאות האקדמית, ושירת בה כנציג הסנאט של אוניברסיטת תל אביב בשנים 2004-2013. במהלך השנים פרסם גובר מעל 250 פרסומים אקדמיים, הנחה יותר מ-40 תלמידים לתארים מתקדמים ופוסט-דוקטורט, ועל שמו רשומים 6 פטנטים. גובר נשוי לג'ון ואב לשלושה. פרופ' גובר עוסק באלקטרוניקה קוונטית, אלקטרומגנטיות, פיזיקת הפלזמה, אלקטרואופטיקה, לייזרים, התקנים אלקטרוניים והתקני מוליכים למחצה. תחומי המחקר הספציפיים שלו הם: אופטיקה קוונטית של אלקטרונים חופשיים. תופעות בסיסיות של אינטראקציה קוונטית של אלקטרונים חופשיים עם אור וחומר, ודואליות גל-חלקיק. שימושים במיקרוסקופ אלקטרונים. אינטראקציה בין אלומת אלקטרונים לשדות אלקטרומגנטיים, לייזרים של אלקטרונים חופשיים, קרינת צ'רנקוב-סמית-פורסל. האצת לייזר ומאיץ אלקטרונים על שבב. קרינת-על מאלומות אלקטרונים מקובצות ודיכוי רעש מאלומות אלקטרונים. גלים אלקטרומגנטים באורך גל מילימטרי וקרינת טרה-הרץ. העברת אנרגיה במרחב החופשי באמצעות אלומת גלים מילימטריים. תקשורת סלולרית ממתקנים בסטרטוספירה. 1974- חבר IEEE. 2007- עמית IEEE על "תרומתו ללייזרים של אלקטרונים חופשיים וקרינת-על מאלומות אלקטרונים מקובצות". 1979- חבר באגודה האמריקנית לאופטיקה (OSA). 1988- חבר באגודה הבינלאומית להנדסה אופטית (SPIE). 2008- עמית באגודה האמריקנית לפיזיקה (APS) על "הישגים מדעיים יוצאי דופן ומנהיגות תוך שיתוף פעולה בינלאומי בתחום ה-FEL". Gover, Avraham, and Paul Stella. "Vertical multijunction solar-cell one-dimensional analysis." IEEE Transactions on Electron Devices 21.6 (1974): 351-356. A. Gover, A. Yariv, "Collective and Single Electron Interactions of electron beams with Electromagnetic Waves and Free Electron Lasers” (invited) Appl. Physics 16, 121-138 (1978). A. Gover and P. Sprangle, “A Unified Theory of Magnetic-Bremsstrahlung, Electrostatic Bremsstrahlung, Compton-Raman Scattering and Cerenkov-Smith Purcell Free Electron Lasers”, IEEE J. of Quantum Electronics, QE-17, 1196-1215 (1981). A. Friedman, A. Gover, S. Ruschin, G. Kurizki, A. Yariv “Spontaneous and Stimulated Emission from Quasi-Free Electrons” Reviews of Modern Physics, 60, 471-535 (April 1988). E.Gerby, A. Gover, Wave profile modification in Raman free-electron lasers: space-charge transverse fields and optical guiding, Physical Review Letters 63, 1989, עמ' 864-867 Abramovich, A., M. Canter, A. Gover, J. Sokolowski, Y. M. Yakover, Y. Pinhasi, I. Schnitzer, and J. Shiloh. "High spectral coherence in long-pulse and continuous free-electron laser: Measurements and theoretical limitations." Physical review letters 82, no. 26 (1999): 5257. A. Gover, “Lasers: Free Electron Lasers” Encyclopedia of Modern Optics, Ed. R. D. Guenther, D. G. Steel and L. Bayvel, Elsevier, Oxford (2005); A. Gover, “Superradiant and stimulated superradiant emission in prebunched electron-beam radiators – part I: Formulation”, Physical Review Special Topics – Accelerators and Beams Vol. 8, issue 3 (030701) (2005). A. Gover, E. Dyunin, "Collective interaction control and reduction of optical frequency shot-noise in charged particle beams", Phys. Rev. Lett. 102, 154801 (2009). E. Hemsing, P. Musumeci, S. Reiche, R. Tikhoplav, A. Marinelli, J. B. Rosenzweig, A. Gover, "Helical Electron-Beam Microbunching by Harmonic Coupling in a Helical Undulator", Phys. Rev. Lett. 102, 174801 (2009). A. Nause, E. Dyunin, A. Gover, "Optical frequency Shot- Noise suppression in electron beams: 3-D analysis", J. of Applied Physics 107, 103101 (2010). Gover, Avraham, Ariel Nause, Egor Dyunin, and Mikhail Fedurin. "Beating the shot-noise limit." Nature Physics 8, no. 12 (2012): 877. N. Voloch Bloch, Y. Lereah, Y. Lilach, A. Gover, A. Arie, "Generation of electron airy beams", Nature 494, pp.331-335 (2013). N. Sudar, P. Musumeci, J. Duris, I. Gadjev, M. Polyanskiy, I. Pogorelsky, M. Fedurin, C. Swinson, K. Kusche, M. Babzien, A. Gover “High efficiency energy extraction from a relativistic electron beam in a strongly tapered undulator”, Phys. Rev. Lett. 117, 174801 (2016). E. Curry, S. Fabbri, P. Musumeci, A. Gover, “THz-driven zero-slippage IFEL scheme for phase space manipulation”, New Journal of Physics, 18, 113045, doi:10.1088/1367-2630/18/11/113045 (2016). A. Gover, Y. Pan, "Dimension-Dependent Stimulated Radiative Interaction of a Single Electron Quantum Wavepacket", Phys. Lett. A 382, pp. 1550-1555 (2018). E. Curry, S. Fabbri, J. Maxson, P. Musumeci, A. Gover, " Meter-Scale Terahertz-Driven acceleration of a relativistic beam", Phys. Rev. Lett. 120, 094801 (2018). Gover A, Ianconescu R, Friedman A, Emma C, Sudar N, Musumeci P, Pellegrini C. Superradiant and stimulated-superradiant emission of bunched electron beams. Reviews of Modern Physics. 2019 Aug 19;91(3):035003. Pan, Yiming, Bin Zhang, and Avraham Gover. "Anomalous Photon-induced Near-field Electron Microscopy." Physical review letters 122.18 (2019): 183204. Pan, Yiming, and Avraham Gover. "Spontaneous and stimulated emissions of a preformed quantum free-electron wave function." Physical Review A 99.5 (2019): 052107. Gover, Avraham, and Amnon Yariv. "Free-Electron–Bound-Electron Resonant Interaction." Physical Review Letters 124.6 (2020): 064801. מדיה וקבצים בנושא אברהם גובר בוויקישיתוף אברהם גובר באתר אוניברסיטת תל אביב הרצאה של אברהם גובר על The Reality of the Quantum Electron Wavefunction באתר יוטיוב לייזר אלקטרונים חופשיים באתר אוניברסיטת תל אביב (באנגלית) רשימת מרכזי ידע, משרד המדע והטכנולוגיה אינטראקציות של גלים במבנים מחזוריים (באנגלית), Caltech פרופ' אברהם גובר (באנגלית) באתר אוניברסיטת תל אביב לראשונה בישראל הופקה קרן מייזר ממתקן ה–F.E.L, הידען הצוות (באנגלית), מרכז שלזינגר - אוניברסיטת אריאל זוכה פרס FEL לשנת 2005: אבי גובר (באנגלית), אוניברסיטת סטנפורד לייזר ישראלי ב"מלחמת הכוכבים", מעריב, 4 במרץ 1988 הוועדה הבין-סנאטית של האוניברסיטאות להגנה על העצמאות האקדמית, אוניברסיטת חיפה אברהם גובר באתר גוגל פטנטים עמית IEEE, אוניברסיטת תל אביב האגודה האמריקנית לפיזיקה - תעודת עמית, אוניברסיטת תל אביב